ĈefpaĝoPri niSekciojMalfermi la menuonVideojReceptojVeganismoSana vivstiloNovaĵojKontakto
#000000
Braŭnio (angle Brownie) estas mia propra esperantigo de la tradicia usona eta torto. Ĝin oni ankaŭ povas prepari vegane kaj eĉ krudvegane! “Krudvegane signifas ke ĉiuj ingrediencoj uzitaj estas vegetaĵaj kaj uzataj en sia natura stato. Braŭnio estas ideala dolĉaĵo por servi je la teo-horo, por vizitantoj, en matenmanĝo aŭ deserto post manĝoj.
#000001
2 tasoj da sekaj fruktoj (povas esti aveloj, nuksoj, migdaloj, ĉiuj mikse aŭ unuope kun sekvinberoj laŭplaĉe)2 tasoj da daktiloj8 kuleroj da pura, sensukera kakao-pulvoro5 kuleroj da kokos-oleo (se vi ne havas kokosoleon, uzu alian vegetaĵan oleon kiu ne donu fortan odoron kaj guston kiel la olivoleo donas.4 kuleroj da raspita kokoso (laŭplaĉe)
#000002
La bazo en la muldilo
#000003
La braŭnio fariĝas per du simplaj paŝoj:
#000004
En la unua ni celas krei bazon. Por tio ni devas preni la 2 tasojn da sekaj fruktoj (kiuj tamen devas esti dum tuta tago sub akvo por aktivigi ilin) kaj kirli (sen akvo!). Poste kirlu ankaŭ la aktivigitajn daktilojn kaj aldonu al la pasto. Aldonu 4 kulerojn da kakao-pulvoron kaj 4 kulerojn da raspita kokoso se tion vi volas kaj kirlu plian fojon. Knedu kaj disfaldu ĝin sur muldilo. Ĝi ne povas kovri la tutan muldilon, devas resti spaco por la kovraĵo ĉokolada. Kovru ĝin kaj konservu en la frostujo de la glaciŝranko dum almenaŭ unu horo.
#000005
Post la horo, faru la supran parton de la braŭnio. Prenu 1 tason kaj duono da daktiloj aktivigitaj, aldonu la kulerojn da kakao-pulvoro (4) kaj la 5 kulerojn da kokos-oleo kaj aldonu akvon laŭplaĉe sed atentu ne tro aldoni akvon por ke ĝi ne iĝu tro likva. Kirlu bone, ĝis kreado de homogena ĉokolada kremo kaj disfaldigu ĝin sur la bazon de la braŭnio.
#000006
Metu denove en la frostujon por plia horo kaj poste lasu en la fridujo kaj jam pretas por manĝi! Por doni pli belan aspekton vi povas ĝin beligi per supra ornamaĵo: povas esti kokos-raspitaĵo (kiel videblas en la ĉef-bildo), eroj da malmola ĉokolado, frukteroj, ktp, ĉio laŭ via imago, lasu ĝin flugi!
#000007
Retpoŝtadreso ne estos publikigita. Devigaj kampoj estas markitaj *
#000008
Bestoĝardenoj kaj akvarioj, infero por bestoj
#000011
Ĉorizo el gluteno kaj rizo
Burgero el kukurbeto kaj freŝaj herboj
Pastaĵo kun kukurbetoBestaj rajtojUniversala Deklaracio de la Bestaj Rajtoj
KunlaboruĈu vi ŝatus kontribui al VeganArto? Ekzemple, vi povus verki recept-artikolojn. Ne hezitu kontakti nin, eĉ se vi ne scias pri kiel specife kontribui! Nia retpoŝtadreso estas xx(ĉe)yy.zzLicenco CC 4.0
#000012
Ĉorizo el gluteno kaj rizo
Burgero el kukurbeto kaj freŝaj herboj
#000013